
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥ ΤΕΡΟ _ Αρ. Φύλλου 1098 

6 Δεκεμβρίου 1996 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Προσόντα - προϋποθέσεις και τρόπος εισαγωγής στη 

Σχολή Λιμενοφυλάκων. 1 

Σύσταση Νομικού Προσώπου στην Κοινότητα Κορινού 

Ν. Πιερίας με την επωνυμία «ΚΑΠΗ Κορινού»- 2 

Χορήγηση άδειας άσκησης επαγγέλματος Κοινωνικού 
Λειτουργού στην ΜΠΕΣΛΕΜΕ Γεωργία του Βασι¬ 
λείου. ^ 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 4141.13/9/96 0) 

Προσόντα - προϋποθέσεις και τρόπος εισαγωγής στη 
Σχολή Λιμενοφυλάκων. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Τις διατάξεις του Ν.Δ. 530/1970 «περί Λιμενοφυλά¬ 
κων» (ΦΕΚ ΙΟΟ/τ.Α /70), όπως τροποποιήθηκε και συ¬ 
μπληρώθηκε μέχρι σήμερα. 

β) Τις διατάξεις του Ν. 1009/1980 «περί ρυθμίσεως θε¬ 
μάτων αφορώντων το εκ γυναικών αστυνομικό προσωπικό 
της Χωροφυλακής, της Αστυνομίας Πόλεων και του Λιμε¬ 
νικού Σώματος» (ΦΕΚ 25Α780), όπως τροποποιήθηκε και 
συμπληρώθηκε μέχρι οήμερα. 

γ) Τις διατάξεις του άρθρου 4 παρ. 1 Ν. 2329/1995 
«Ρύθμιση θεμάτων προσωπικού του Λιμενικού Σώματος 
(Λ.Σ.) και άλλες διατάξεις» (ΦΕΚ 172Α/95), και 
δ) Το γεγονός ότι από τις διατάξεις της απόφασης αυτής 
δεν προκαλείται δαπάνη αε βάρος του κρατικού προϋπο¬ 
λογισμού, αποφασίζουμε: 

Αρθρο 1 
Κατάταξη. 

1. Οι υποψήφιοι προς κατάταξη δόκιμοι Λιμενοφύλακες 
(άνδρες - γυναίκες), προέρχονται από απόφοιτους Λυ¬ 
κείου ή άλλης ισότιμης σχολής της μέσης εκπαίδευσης. Οι 
άνδρες πρέπει να έχουν εκπληρώσει τις στρατιωτικές 
τους υποχρεώσεις. Η προκήρυξη του διαγωνισμού κατά¬ 
ταξης εκδίδεται από τον Αρχηγό Λ.Σ. και δημοσιεύεται πε¬ 
ρίληψη αυτής σε δύο ημερήσιες εφημερίδες του τύπου, 


ευρείας κυκλοφορίας. Στην προκήρυξη καθορίζεται ο συ¬ 
γκεκριμένος αριθμός των προς κατάταξη Λιμενοφυλάκων 
(Ανδρών - Γυναικών) σύμφωνα με τις υπηρεσιακές ανά¬ 
γκες και τις εκάστοτε υπάρχουσες κενές οργανικές θέ¬ 
σεις. 

2. Στην ίδια προκήρυξη μπορεί να καθορίζεται και ο 
αριθμός θέσεων ορισμένων ειδικοτήτων, ανάλογα με τις 
ανάγκες του Λ.Σ., σύμφωνα με τα οριζόμενα της παραγρά¬ 
φου 2 του επόμενου άρθρου. 

Άρθρο 2 

Προϋποθέσεις και προσόντα 
προς κατάταξη υποψηφίων. 

1. Για την κατάταξη στο Λιμενικό Σώμα Δοκίμων Λιμενο¬ 
φυλάκων (ανδρών - γυναικών), απαιτούνται: 

α) Να είναι Έλληνες Πολίτες, εγγεγραμμένοι στα μη¬ 
τρώα Αρρένων οι άνδρες, και στα δημοτολόγια οι γυναί¬ 
κες. 

β) Να έχουν συμπληρώσει το 18ο έτος της ηλικίας τους 
και οι μεν άνδρες να μην υπερβαίνουν το 26ο έτος της ηλι¬ 
κίας τους, οι δε γυναίκες το 24ο έτος κατά την ημερομη¬ 
νία λήξης της υποβολής των δικαιολογητικών του εκά¬ 
στοτε προκηρυσσομένου διαγωνισμού. 

Οι απολυόμενοι -νες από τις Ένοπλες Δυνάμεις ως 
οπλίτες πενταετούς υποχρεώσεως μπορούν να κατατα- 
γούν στο Λιμενικό Σώμα ως Λιμενοφύλακες, εφόσον 
έχουν όλα τα προβλεπόμενα από την εκάστοτε ισχύουσα 
νομοθεσία προσόντά, πλην του ανωτάτου ορίου ηλικίας, 
το οποίο ειδικά για αυτούς ορίζεται αυξημένο κατά τρία 
έτη. (Η ιδιότητα του οπλίτη πενταετούς υποχρέωσης προ¬ 
κύπτει από το πιστοποιητικό στρατολογικής κατάστασης 
τύπου Α'). 

γ) Οι άνδρες να έχουν εκπληρώσει τις στρατιωτικές 
τους υποχρεώσεις. Να έχουν ενταχθεί από απόψεως σω¬ 
ματικής ικανότητας, κατά την απόλυσή τους από το στρά¬ 
τευμα ή μεταγενέστερα, στην πρώτη (1/1) ή στη δεύτερη 
(1/2) κατηγορία. 

Όσοι έχουν υπηρετήσει στις Ένοπλες Δυνάμεις και 
έχουν ενταχθεί στις κατηγορίες τρίτη (1/3) ή τετάρτη (1/4), 
θα πρέπει ν’ αποφαίνεται γι’ αυτούς η ΑΝΥΕ, ότι έχουν ια- 
θεί πλήρως από την πάθηση για την οποία είχαν ενταχθεΙ 
στις κατηγορίες αυτές και ότι κρίνονται κατάλληλοι για την 
κατάταξή τους στο Λιμενικό Σώμα. 

Να μην έχουν εκπέσει του στρατιωτικού βαθμού και να 
μην έχουν απομακρυνθεί από το στράτευμα για λόγους 

υγείας, πειθαρχίας ή τάξης. Όσοι έχουν προϋπηρετήσει 
στα Σώματα Ασφαλείας να μην έχουν απολυθεί ως ακα¬ 
τάλληλοι για οποιαδήποτε αιτία. 

δ) (ί) Να μην έχουν καταδικαστεί για τέλεση ή απόπειρα 
κακουργήματος ή των εγκλημάτων ανυποταξίας, λιποτα¬ 
ξίας, προσβολών του πολιτεύματος, προδοσίας της χώ¬ 
ρας, προσβολών κατά της πολιτειακής εξουσίας, κατά της 
ελεύθερης άσκησης των πολιτικών δικαιωμάτων, παραχά¬ 
ραξης, κιβδηλίας, πλαστογραφίας, ψευδορκίας, ψευδούς 
καταμήνυσης, ψευδούς ανώμοτης κατάθεσης, απιστίας 
περί την Υπηρεσία, παράβαση καθήκοντος, ανθρωποκτο¬ 
νίας εκτός της προερχομένης από αμέλεια, κατά της γε¬ 
νετήσιας ελευθερίας και οικονομικής εκμετάλλευσης της 
γενετήσιας ζωής, συκοφαντικής δυσφήμισης, κλοπής, 
υπεξαίρεσης, εκβίασης, απάτης, απιστίας, επαιτείας, 
αλητείας, δωροδοκίας, καταπίεσης, ναρκωτικών, ζωοκλο¬ 
πής, ζωοκτονίας, λαθρεμπορίας, παράνομης αλιείας, ή 
οποιουδήποτε άλλου εγκλήματος από δόλο τελεσθέντος, 
για το οποίο επιβλήθηκε ποινή φυλάκισης τουλάχιστον 
τριών (3) μηνών. 

Υποψήφιοι οι οποίοι έχουν παραπεμφθεί σε δίκη, μπο¬ 
ρούν να συμμετάσχουν στις εξετάσεις, αλλά δεν κατατάσ¬ 
σονται στο Σώμα, αν μέχρι το χρόνο έκδοσης της διαταγής 
κατάταξης δεν έχει εκδοθεί αμετάκλητη αθωωτική από¬ 
φαση. 

(μ) Να μην έχουν στερηθεί των πολιτικών τους δικαιωμά¬ 
των, έστω και αν έχει λήξει ο χρόνος που ορίστηκε για τη 
στέρησή τους. 

(μι) Να μην τελούν υπό απαγόρευση ή δικαστική αντί¬ 
ληψη, ούτε να τους έχει επιβληθεί με απόφαση δικαστη¬ 
ρίου περιορισμός σε σωφρονιστικό ψυχιατρικό κατάστημα 
(αναμορφωτικά ή θεραπευτικά μέτρα). 

(ϊν) Να μην διώκονται ως φυγόποινοι ή φυγόδικοι για τα 
παραπάνω αδικήματα. 

ε) Να έχουν ύψος τουλάχιστον 1,70 μ. οι άνδρες και 
1,63 οι γυναίκες, χωρίς υποδήματα. 

στ) Οι άνδρες να έχουν στηθική περίμετρο τουλάχιστον 
0,85 μ. κατά την εκπνοή. 

ζ) Να γνωρίζουν κολύμβηση. 

η) Να είναι απόφοιτοι -ες Λυκείου ή άλλης ισότιμης Σχο¬ 
λής της μέσης εκπαίδευσης. 

2. α) Στο διαγωνιόμό δϋνανται να συμμετέχουν και οι 
υποψήφιοι -ες των παρακάτω ειδικοτήτων εφόσον πλη¬ 
ρούν τις προϋποθέσεις και τα προσόντα της προηγουμέ- 
νης παραγράφου: 

(I) Πλοιάρχοι ή Μηχανικοί Εμπορικού Ναυτικού, κάτοχοι 
διπλώματος οποιοσδήποτε τάξεως (Α’ ή Β' ή Γ') αναγνωρι¬ 
σμένου από το Ελληνικό Κράτος. 

(II) Κυβερνήτες ή Μηχανοδηγοί, κάτοχοι οποιοσδήποτε 
τάξεως αναγνωρισμένου από το Ελληνικό Κράτος. 

(III) Ηλεκτρολόγοι ή Ηλεκτρονικοί - Αναλυτές - Προ¬ 
γραμματιστές - Μηχανικοί Ηλεκτρονικών Υπολογιστών, 
κάτοχοι πτυχίων/αποδεικτικών μέσης ή ανώτερης ανα¬ 
γνωρισμένης από το Ελληνικό Κράτος Σχολής, οι οποίοι θα 
διαθέτουν και εξάμηνη τουλάχιστον προϋπηρεσία στην 
συγκεκριμένη ειδικότητα, αποδεικνυομένη από επίσημα 
πιστοποιητικά. 

(IV) Μηχανικοί αυτοκινήτων ή Ηλεκτροτεχνίτες, κάτοχοι 
πτυχίων/αποδεικτικών μέσης ή ανώτερης αναγνωρισμέ¬ 
νης από το Ελληνικό Κράτος Σχολής, οι οποίοι θα διαθέ¬ 
τουν και εξάμηνη τουλάχιστον προϋπηρεσία στην συγκε¬ 
κριμένη ειδικότητα, αποδεικνυόμενη από επίσημα πιστο¬ 
ποιητικά. 

(V) Μουσικοί, κάτοχοι επίσημου πτυχίου/αποδεικτικού 


μουσικής (Φιλαρμονικής ή Ωδείου) για το συγκεκριμένο 
όργανο που θα προβλέπεται στη σχετική προκήρυξη δια¬ 
γωνισμού. 

(VI) Δύτες, κάτοχοι πτυχίου υποβρυχίου καταστροφέα 
του Πολεμικού Ναυτικού. 

(VII) Τεχνικοί Αεροσκαφών και Ελικοπτέρων, κάτοχοι 
πτυχίων Ενόπλων Δυνάμεων. Επίσης κάτοχοι πτυχίων/ 
αποδεικτικών της ίδιας ειδικότητας Μέσης ή Ανώτερης 
αναγνωρισμένης από το Ελληνικό Κράτος Σχολής, οι 
οποίοι θα διαθέτουν και εξάμηνη τουλάχιστον προϋπηρε¬ 
σία στη συγκεκριμένη ειδικότητα, αποδεικνυομένη από 
επίσημα πιστοποιητικά. 

β) Σε περίπτωση μη πλήρωσης εν όλω ή εν μέρει των θέ¬ 
σεων των αιτουμένων ειδικοτήτων, η Επιτροπή του άρ¬ 
θρου 7 προβαίνει στην κάλυψη των ανωτέρω θέσεων με 
την ίδια αναλογία από τους υπολοίπους επιτυχόντες -ού- 
σες κατά σειρά επιτυχίας, αναλόγως του βαθμού που έλα¬ 
βαν και σύμφωνα με τα οριζόμενα της παραγράφου 5, άρ¬ 
θρου 8. 

γ) Ειδικά οι υποψήφιοι -ες Μουσικής εξετάζονται από 
τον Αρχιμουσικό του Λ.Σ. ή τον αναπληρωτή του, ενώπιον 
της Επιτροπής εξετάσεων στα μαθήματα που προβλέπο- 
νται στην παρ. 1 β(ϋχίϋ) του άρθρου 7 και εγγράφονται σε 
πίνακα κατά όργανα και σειρά επιτυχίας αυτών. 

Ο σχετικός πίνακας υπογράφεται από την Επιτροπή του 
άρθρου 7, παρ. 3. 

Άρθρο 3 

Δικαιολογητικά διαγωνισμού. 

1. α) Όσοι έχουν τα προβλεπόμενα προσόντα και επιθυ¬ 
μούν να λάβουν μέρος στο διαγωνισμό πρέπει να καταθέ¬ 
σουν αυτοπροσώπως και σε καμία περίπτωση ταχυδρο¬ 
μικά ή με άλλο τρόπο τα δικαιολογητικά που αναφέρονται 
στην παράγραφο 2 του παρόντος άρθρου, μέσα σε ένα 
μήνα από την ημερομηνία έκδοσης της προκήρυξης του 
διαγωνισμού, απευθείας: 

ί) Στο ΥΕΝ/ΔΠΛΣ-Δ (Στρατολογία) ή 
ϋ) Στα Κεντρικά Λιμεναρχεία, Λιμεναρχεία και Υπολιμε- 
ναρχεία της Χώρας. 

β) Ειδικά το Κεντρικό Λιμεναρχείο Πειραιά αλλά και οι 
Λιμενικοί Σταθμοί, Λιμενικά Τμήματα όλης της Χώρας δεν 
θα παραλαμβάνουν τα προβλεπόμενα δικαιολογητικά και 
θα παραπέμπουν τον υποψήφιο -α στην πλησιέστερη αρ¬ 
μόδια Υπηρεσία του προηγούμενου εδαφίου. 

2. α) Τα δικαιολογητικά είναι τα ακόλουθα: 

ί) Αίτηση - δήλωση συμμετοχής, ο τύπος της οποίας 
προβλέπεται από τη σχετική προκήρυξη διαγωνισμού. Σε 
αυτήν θα καταχωρούνται από τον υποψήφιο -α όλα τα 
απαιτούμενα προσόντα - προϋποθέσεις και στοιχεία για τη 
συμμετοχή του στο διαγωνισμό. 

ϋ) Υπεύθυνη δήλωση του Ν. 1599/86 στην οποία ο/η 
υποψήφιος -α θα δηλώνει ότι έχει όλα τα νόμιμα προσόντα 
- προϋποθέσεις συμμετοχής στο διαγωνισμό, όπως αυτά 
αναφέρονται στη σχετική προκήρυξη, τα δε αναγραφό¬ 
μενα στοιχεία και προϋποθέσεις - προσόντα που δηλώνο¬ 
νται στην αίτησή του/της είναι αληθή, 
ίϋ) Επικυρωμένο - ακριβές φωτ/φο τίτλου σπουδών, 
ϊν) Παράβολο Δημοσίου Ταμείου για τις υγιεινομικές 
εξετάσεις. 

ν) Δύο πρόσφατες φωτογραφίες του υποψηφίου -ας, 
διαστάσεων 3x4 εκ. (ασπρόμαυρες ή έγχρωμες). 

νί) Πιστοποιητικό ειδικής κατηγορίας, εφόσον ανήκουν 
σε αυτήν σύμφωνα με το Ν.Δ. 582/70, Ν. 1297/82, Ν. 

1513/85, όπως τροποποιήθηκαν και ισχύουν σήμερα. Τα 
πιστοποιητικά των ειδικών κατηγοριών που προβλέπονται 
στη σχετική προκήρυξη του διαγωνισμού, θα κατατίθενται 
εμπρόθεσμα, άλλως δεν θα παραλαμβάνονται. 

νϋ) Επικυρωμένο φωτοαντίγραφο διπλώματος / πτυχίου 
/ αποδεικτικού της ειδικότητας που δήλωσε ο υποψήφιος 
-α και πρωτότυπο πιστοποιητικό προϋπηρεσίας στην συ¬ 
γκεκριμένη - δηλούμενη από αυτόν -ήν ειδικότητα. 

β) Σε όλα τα ανωτέρω δικαιολογητικά δεν θα πρέπει να 
υπάρχουν διαγραφές, σβυσίματα, διορθώσεις ή άλλες 
αντικανονικότητες. 

γ) Το ΥΕΝ/ΔΠΛΣ δ' μετά την πάροδο τριών (3) μηνών 
από την έκδοση του πίνακα επιτυχόντων θα προβαίνει 
στην καταστροφή των δικαιολογητικών των αποτυχό- 
ντων. 

3. Οι υποψήφιοι -ες που θα πετύχουν στις εξετάσεις ει¬ 
δοποιούνται έγκαιρα από το ΥΕΝ/ΔΠΛΣ δ για την ημερο¬ 
μηνία παρουσιάσεώς τους προς κατάταξη στη Σχολή Λιμε¬ 
νοφυλάκων και υποχρεούνται να υποβάλλουν στην ανω¬ 
τέρω Διεύθυνση, αμέσως και τουλάχιστον πέντε (5) ημέ¬ 
ρες πριν την κατάταξή τους στην Σχολή Λιμενοφυλάκων, 
τα παρακάτω δικαιολογητικά: 

(ί). Πιστοποιητικό Δήμου ή Κοινότητας στο οποίο να φαί¬ 
νεται η Ελληνική Ιθαγένεια, το ονοματεπώνυμο, όνομα 
πατέρα και μητέρας, έτος - μήνας - ημέρα γέννησης και ο 
αριθμός Μητρώου Αρρένων και Δημοτολογίου για τους άν- 
δρες και γυναίκες αντίστοιχα. 

Την έλλειψη εξακριβωμένης χρονολογίας γέννησης, 
μπορεί να αναπληρώσει σχετική ληξιαρχική πράξη γέννη¬ 
σης. (Στο πιστοποιητικό να υπάρχει η φωτογραφία του/ 
της υποψηφίου/ας επικυρωμένη και σφραγισμένη από 
την Αρχή από την οποία έχει εκδοθεί το πιστοποιητικό ή 
από την Αστυνομική Αρχή). 

(ϋ). Πρωτότυπο πιστοποιητικό στρατολογικής κατάστα¬ 
σης τύπου Α' στο οποίο να φαίνεται ότι ο υποψήφιος εκ¬ 
πλήρωσε τις στρατιωτικές του υποχρεώσεις κανονικά. 

(ίϋ). Αντίγραφο Ποινικού Μητρώου τύπου Α' και πιστο¬ 
ποιητικό του αρμόδιου Εισαγγελέα που να καλύπτουν τις 
προϋποθέσεις της παραγράφου 1 δ του άρθρου 2 της από¬ 
φασης αυτής. 

4. Όλα τα δικαιολογητικά της παραγράφου 2, εκτός του 
τίτλου σπουδών, πρέπει να έχουν εκδοθεί μετά την ημε¬ 
ρομηνία έκδοσης της προκήρυξης του διαγωνισμού και να 
είναι νομίμως χαρτοσημασμένα, ενώ αυτά της παραγρά¬ 
φου 3, θα πρέπει να έχουν εκδοθεί το πολύ δύο μήνες 
πριν την ημερομηνία παρουσίασης — κατάταξης των επιτυ- 
χόντων στη Σχολή Λιμενοφυλάκων. 

'Αρθρο 4 

Έλεγχος δικαιολογητικών - 
Υψομέτρηση - Στηθομέτρηση. 

1. Ο έλεγχος των δικαιολογητικών που κατατέθηκαν 
στις προαναφερόμενες Λιμενικές Αρχές της Χώρας διε- 
νεργείται από τριμελή (3) Επιτροπή - αποτελουμένη στο 
σύνολό της από Αξιωματικούς ΛΣ ή από βαθμοφόρους 
προερχόμενους από την Σχολή Δοκίμων Υπαξιωματικών 
Λ.Σ., σε περίπτωση που ο αριθμός των υπηρετούντων Αξι¬ 
ωματικών στην οικεία Λιμενική Αρχή δεν επαρκεί και συ¬ 
γκροτείται από τον Λιμενάρχη, με Ημερήσια Διαταγή του. 
Στην Επιτροπή προΐσταται υποχρεωτικά ο ίδιος ως Πρόε¬ 
δρος αυτής ή σε περίπτωση απουσίας ή κωλύματός του, ο 
νόμιμος αναπληρωτής του ή άλλος εξουσιοδοτημένος Αξι¬ 


ωματικός ΛΣ, αρχαιότερος στο βαθμό από τα υπόλοιπα 
μέλη της Επιτροπής. Η ανωτέρω Επιτροπή προβαίνει: 

ί) Στον έλεγχο των δικαιολογητικών από πλευράς 
εμπρόθεσμης υποβολής, ακρίβειας - πληρότητας, σύντα¬ 
ξης, ορθότητας - κανονικότητας αυτών, πριν την έκδοση 
και αποστολή των αναφερομένων παρακάτω τελικών πινά¬ 
κων των υποψηφίων που συμμετέχουν, έτσι ώστε να δίνε¬ 
ται η δυνατότητα έγκαιρης τακτοποίησης των τυχόν διαπι- 
στουμένων αντικανονικοτήτων - ελλείψεων των δικαιολο- 
γητικών. 

ίί) Στην επιστροφή χωρίς άλλη διατύπωση των δικαιολο- 
γητικών των υποψηφίων που στερούνται των προσόντων 
του άρθρου 2, καθώς και αυτών που υποβλήθηκαν εκπρό¬ 
θεσμα. 

ίϋ) Στην μέτρηση του αναστήματος και της στηθικής πε¬ 
ριμέτρου των υποψηφίων την ίδια ημέρα της κατάθεσης 
των δικαιολογητικών και στην σύνταξη σχετικής βεβαίω¬ 
σης στο πίσω, ειδικό για το σκοπό αυτό, τμήμα της αίτησης 
- δήλωσης συμμετοχής του υποψηφίου -ας. 

ίν) Στην υποβολή κάθε δύο ημέρες, με συστημένη επι¬ 
στολή, των εμπροθέσμων κατατιθεμένων δικαιολογητικών 
στο ΥΕΝ/ΔΠΛΣ δ', που πληρούν τις νόμιμες προϋποθέ¬ 
σεις συμμετοχής του/της υποψηφίου/ας στο διαγωνισμό. 
(Τα δικαιολογητικά όσων δεν έχουν τα προβλεπόμενα 
ελάχιστα όρια ύψους - στηθικής περιμέτρου παραμένουν 
στην Λιμενική Αρχή και δεν θα αποστέλλονται). 

ν) Στην υποβολή σημαντικής αναφοράς (κατά την ημε¬ 
ρομηνία λήξης των δικαιολογητικών), περί του συνολικού 
αριθμού αποκλεισθέντων υποψηφίων, καθώς και αυτών 
που πληρούν τις προϋποθέσεις συμμετοχής τους. 

νί) Στη σύνταξη τελικών πινάκων συμμετασχόντων και 
αποκλεισθέντων του διαγωνισμού, ξεχωριστά και στην 
αποστολή τους με συστημένη επιστολή, εντός δύο το 
πολύ ημερών από την ημερομηνία λήξης κατάθεσης των 
δικαιολογητικών στο ΥΕΝ/ΔΠΛΣ δ'. 

Στον τελικό πίνακα των αποκλεισθέντων του διαγωνι¬ 
σμού έναντι του ονόματος ενός/μιας εκάστου/ης υποψη¬ 
φίου/ας θα αναγράφεται συνοπτικά ο λόγος απόρριψής 
του/της. 

2. Ο τελικός έλεγχος των δικαιολογητικών που κατατέ¬ 
θηκαν στις προαναφερόμενες Λιμενικές Αρχές της Χώ¬ 
ρας, αλλά και αυτών που υποβλήθηκαν απευθείας στο 
ΥΕΝ/ΔΠΛΣ δ' διενεργείται από τριμελή (3μελή) Επιτροπή 
Αξιωματικών ΛΣ (ΓΥ) που συγκροτεί ο Διευθυντής Προσω¬ 
πικού ΛΣ με Ημερήσια Διαταγή του. Πρόεδρος της Επιτρο¬ 
πής ορίζεται ο εκάστοτε Τμηματάρχης του ΥΕΝ/ΔΠΛΣ δ' ή 
σε περίπτωση απουσίας - κωλύματός του, άλλος Αξιωμα¬ 
τικός ΛΣ (ΓΥ) της Διεύθυνσης Προσωπικού ΛΣ. 

Η Επιτροπή προβαίνει: 

ί) Στον επανέλεγχο των δικαιολογητικών που στάλθηκαν 
μέσω των Λιμενικών Αρχών. 

ϋ) Στο λεπτομερή έλεγχο των δικαιολογητικών των υπο¬ 
ψηφίων που κατέθεσαν αυτά απευθείας στο ΥΕΝ/ 
ΔΠΛΣ-δ' και σύμφωνα με τα οριζόμενα της παραγράφου 1 
[(ί).(ϋ)] του άρθρου αυτού, προκειμένου να αποσταλθούν 
οι σχετικοί πίνακες των συμμετασχόντων στην Επιτροπή 
Αθλητικής δοκιμασίας της παραγράφου 4, προς διενέρ¬ 
γεια υψομέτρησης - στηθομέτρησης αυτών των υποψη- 
φίων. 

ίϋ) Στη σύνταξη των «ΤΕΛΙΚΩΝ - ΣΥΓΚΕΝΤΡΩΤΙΚΩΝ 
ΠΙΝΑΚΩΝ» συμμετασχόντων υποψηφίων, που έχουν τα 
προβλεπόμενα ελάχιστα όρια ύψους και στηθικής περιμέ¬ 
τρου, για την διενέργεια των περαιτέρω εξετάσεων του 

επόμενου άρθρου, καθώς επίσης και των αποκλεισθέντων 
υποψηφίων μετά του λόγου αποκλεισμού των. Οι τελευ¬ 
ταίοι πίνακες (των αποκλεισθέντων) αναρτώνται στον πί¬ 
νακα ανακοινώσεων του Κεντρικού Καταστήματος του 
ΥΕΝ, μετά τη θεώρησή τους από τον Διευθυντή Προσωπι¬ 
κού Λ.Σ. (Στους ανωτέρω πίνακες περιλαμβάνονται και τα 
ονοματεπώνυμα εκείνων των υποψηφίων που κατέθεσαν 
τα δικαιολογητικά τους στις Λιμενικές Αρχές της Χώρας). 

3. Μετά την έκδοση των «ΤΕΛΙΚΩΝ - ΣΥΓΚΕΝΤΡΩΤΙ¬ 
ΚΩΝ ΠΙΝΑΚΩΝ», το ΥΕΝ/ΔΠΛΣ-δ’ διανέμει στις Λιμενι¬ 
κές Αρχές πρόγραμμα υγειονομικών, αθλητικών και γρα¬ 
πτών εξετάσεων προς ενημέρωση των υποψηφίων που 
συμμετέχουν περαιτέρω στο διαγωνισμό. 

4. α) Η Επιτροπή αθλητικής δοκιμασίας, η οποία συ¬ 
γκροτείται με απόφαση του Αρχηγού ΑΣ, αποτελείται από: 

Έναν ανώτερο Αξιωματικό ΑΣ (ΓΎ) ως Πρόεδρο, έναν 
Υγειονομικό Αξιωματικό ΑΣ ως μέλος [ή σε περίπτωση 
απουσίας - κωλύματός του έναν Αξιωματικό ΑΣ (ΓΥ)] και 
έναν κατώτερο Αξιωματικό ΑΣ (ΓΥ) ως Μέλος. 

β) Η ανωτέρω Επιτροπή διεξάγει την υψομέτρηση - στη¬ 
θομέτρηση των υποψηφίων που κατέθεσαν τα δικαιολο- 
γητικά τους απευθείας στο ΥΕΝ/ΔΠΛΣ-δ', προς διαπί¬ 
στωση των ελάχιστων ορίων αναστήματος και στηθικής 
περιμέτρου αυτών και αποστέλλει εντός το πολύ τριών (3) 
ημερών στην Επιτροπή της παραγράφου 2 τους πίνακες 
συμμετασχόντων και αποκλεισθέντων μετά του λόγου 
αποκλεισμού των. 

Αρθρο 5 

Υγειονομικές εξετάσεις. 

1. Οι υποψήφιοι/ες που έχουν το απαιτούμενο ελάχιστο 
όριο ύψους - στηθικής περιμέτρου υποβάλλονται σε 
υγειονομικές - εργαστηριακές εξετάσεις που θα διενερ- 
γούνται στο Κέντρο (Αθήνα - Πειραιά) και στη συνέχεια 
παραπέμπονται στην Ανωτάτη του Ναυτικού Υγειονομική 
Επιτροπή (ΑΝΥΕ), η οποία αποφα'ινεται για την υγειονο¬ 
μική τους καταλληλότητα. 

2. Η υγειονομική εξέταση των υποψηφίων Δοκίμων Λι¬ 
μενοφυλάκων και η παραπομπή τους στην ΑΝΥΕ θα διε- 
νεργείται σύμφωνα με τις διατάξεις του Π.Δ. 426/84 (ΦΕΚ 
150/Α784), όπως αυτές ισχύουν κάθε φορά για τους υπο¬ 
ψήφιους μαθητές των παραγωγικών Σχολών Μονίμων 
Υπαξιωματικών του Πολεμικού Ναυτικού. 

3. Πίνακας ονοματεπωνύμων των αποκλεισθέντων υπο¬ 
ψηφίων από την ΑΝΥΕ αναρτάται με μέριμνα του ΥΕΝ/ 
ΔΠΛΣ-δ' στον πίνακα ανακοινώσεων του Κεντρικού Κατα¬ 
στήματος του ΥΕΝ, ενώ παράλληλα ειδοποιούνται έγκαιρα 
οι κρινόμενοι ως κατάλληλοι από την ΑΝΥΕ υποψήφιοι 
σύμφωνα με το άρθρο 4 παρ. 3. 

'Αρθρο 6 

Αθλητική δοκιμασία. - Κολύμβηση. 

1. Όσοι κριθούν ΚΑΤΑΛΛΗΛΟΙ από την ΑΝΥΕ, υποβάλ¬ 
λονται στη συνέχεια σε Αθλητική δοκιμασία ενώπιον της 
αρμόδιας Επιτροπής στα παρακάτω αθλήματα: 

Άνδρες Γ υναίκες 

α) Δρόμος 100 μέτρων, ελάχι¬ 
στο όριο επίδοσης 15" 20” 

β) Άλμα σε ύψος, ελάχιστο όριο 
επίδοσης 1.1 Ομ. 0.80μ. 

γ) Αλμα σε μήκος, ελάχιστο όριο 


επίδοσης 3.90μ. 2.50μ. 

δ) Δρόμος 800 μέτρων, ελάχιστο 
όριο επίδοσης 3'30" 4'20" 

ε) Ρίψη σφαίρας βάρους: 

(ί) 7,275 χλγ. για τους άνδρες 
(ελάχιστο όριο επίδοσης με κάθε 
Χέρι) 

(ίί) 4 χλγ. για τις γυναίκες (μέσος 
όρος αριστερού και δεξιού χεριού) 
στ) Κολύμβηση 

2. Οι υποψήφιοι/ες έχουν δικαίωμα για τους δρόμους 
μία προσπάθεια, ενώ για τα άλματα και τις ρίψεις τρεις 
προσπάθειες. 

3. Υποψήφιοι/ες που δεν μπορούν να συμμετάσχουν 
για οποιαδήποτε αιτία σε όλα τα αθλήματα ή δεν μπορούν 
να επιτύχουν τα ελάχιστα όρια επίδοσης σε τέσσερα από 
τα πέντε αθλήματα (εδάφια α, β, γ, δ και ε παρ. 1 του άρ¬ 
θρου αυτού), αποκλείονται των περαιτέρω εξετάσεων. 
Επίσης αποκλείονται όσοι/ες δεν γνωρίζουν κολύμβηση ή 
κατέχονται από φόβο για τη θάλασσα. 

4. Μετά το πέρας της αθλητικής δοκιμασίας, συντάσσε- 
ται από την Επιτροπή πρακτικό το οποίο υποβάλλεται 
έγκαιρα στο ΥΕΝ/ΔΠΛΣ-Δ’, με αναφορά του Προέδρου 
της, προκειμένου να αναρτηθούν με μέριμνα του ΥΕΝ/ 
ΔΠΛΣ-δ' στον πίνακα ανακοινώσεων του Κεντρικού Κατα¬ 
στήματος του ΥΕΝ τα ονοματεπώνυμα των υποψηφίων 
που αποκλείσθηκαν στην αθλητική δοκιμασία. 

Άρθρο 7 

Διενέργεια γραπτών εξετάσεων. 

1 .(α) Όλοι οι υποψήφιοι/ες Λιμενοφύλακες που κρίνο- 
νται κατάλληλοι/ες στην αθλητική δοκιμασία, εκτός της 
ειδικότητας των μουσικών, υποβάλλονται σε γραπτές εξε¬ 
τάσεις στα παρακάτω μαθήματα: 

ί) Ελληνικά (Έκθεση Ιδεών): Ανάπτυξη ορισμένου θέμα¬ 
τος προς ένδειξη της γενικής μόρφωσης και της ικανότη¬ 
τας προς διατύπωση. 

Η) Στοιχεία Δημοκρατικού Πολιτεύματος: Κοινωνία και 
στάδια εξέλιξης αυτής. Κοινωνικός σχηματισμός. Τα προ¬ 
βλήματα του Κοινωνικού βίου. Κράτη και Κοινωνία. Το 
άτομο και η Πολιτεία. Έννοια του Πολιτεύματος. Διακρί¬ 
σεις Πολιτευμάτων. Δημοκρατία και μορφές αυτής. Η έν¬ 
νοια του Συντάγματος και οι βασικές αρχές του Ελληνικού 
Συντάγματος. Τα όργανα της νομοθετικής λειτουργίας. Τα 
όργανα της εκτελεστικής εξουσίας. Διοίκηση και Τοπική 
Αυτοδιοίκηση. Δικαιώματα του πολίτη, διάκριση και προ¬ 
στασία αυτών. 

(ίϋ) Μαθηματικά: Πρακτική αριθμητική και άλγεβρα μέχρι 
εξισώσεις δευτέρου βαθμού. 

(ϊν) Γεωγραφία: Οικονομική και Πολιτική Γεωργραφία 
της Ευρώπης, πρώτες ύλες, εμπόριο, βιομηχανίες, λιμά¬ 
νια, λίμνες, ποταμοί. 

(ν) Ξένη Γλώσσα (προαιρετικά μία ή περισσότερες): 
α. Ορθή γραφή και μετάφραση κειμένου από είκοσι του¬ 
λάχιστον στίχους από την Αγγλική ή Γαλλική, ή Γερμανική 
ή Ιταλική ή Ισπανική στην Ελληνική, και 
β. Απόδοση κειμένων ή φράσεων από την Ελληνική στην 
Αγγλική ή Γ αλλική ή Γ ερμανική ή Ιταλική ή Ισπανική. 

(β) Ειδικότερα οι υποψήφιοι της ειδικής κατηγορίας των 
Μουσικών, που κριθούν κατάλληλοι/ες στην αθλητική δο¬ 
κιμασία, υποβάλλονται σε γραπτές εξετάσεις στα παρα¬ 
κάτω μαθήματα: 

ί) Ελληνικά - Έκθεση Ιδεών (όπως ορίζεται στο παρα¬ 
πάνω εδάφιο). 

ϋ) θεωρία της Μουσικής από Α' έως Γ’ ύλη (Γραπτά & 
Προφορικό). 

ίϋ) Πρακτική εξέταση στο μουσικό όργανο που δήλωσαν 
κατά τη συμμετοχή στο διαγωνισμό, στα μουσικά κομμάτια 
της αρεσκείας τους και σ’ ένα άγνωστο μουσικό κομμάτι 
που θα υποδειχθεί από τον Αρχιμουσικό, κλίμακες μείζο- 
νες και ελάσοονες. 

ίν) Ξένη γλώσσα (όπως ορίζεται στα παραπάνω εδάφια). 

2. Η συνολική διάρκεια των γραπτών εξετάσεων δεν θα 
υπερβαίνει τις δύο ημέρες. 

3. Η εξέταση στα μαθήματα αυτά γίνεται από Επιτροπή 
η οποία συγκροτείται με απόφαση του Αρχηγού ΑΣ, και 
αποτελείται από δύο (2) ανώτερους Αξιωματικούς ΑΣ, ο 
αρχαιότερος των οποίων εκτελεί καθήκοντα Προέδρου. 
Με την ίδια απόφαση γίνεται ανάθεση σε αρχαιότερο του 
Προέδρου Ανώτερο Αξιωματικό ΑΣ, καθηκόντων Υπουργι¬ 
κού Επιτρόπου και ορίζονται Αξιωματικοί Λ.Σ. ως ειδικοί 
κατά μάθημα εξεταστές. Στην Επιτροπή ορίζεται επίσης 
ως Γραμματέας, κατώτερος Αξιωματικός ΑΣ. Στο μάθημα 
των Ελληνικών δεν ορίζεται ειδικός εξεταστής. 

4. Η βαθμολογία του μαθήματος της ξένης γλώσσας 
(μίας ή περισσοτέρων), λαμβάνεται υπόψη προς βελτίωση 
της σειράς επιτυχίας και καταχωρείται στο άθροισμα της 
τελικής βαθμολογίας, εφόσον αυτή δεν ε'ιναι μικρότερη 
του βαθμού δεκαπέντε (15) κατά ξένη γλώσσα. Όλα τα 
υπόλοιπα μαθήματα βαθμολογούνται από μηδέν (0) έως 
είκοσι (20), η δε βάση επιτυχίας κάθε μαθήματος είναι ο 
βαθμός δεκατέσσερα (14). 

Άρθρο 8 

Διαδικαστικά θέματα γραπτών εξετάσεων. 

1. Οι υποψήφιοι/ες καλούνται για εξέταση στα παρα¬ 
πάνω μαθήματα με τη σειρά που αυτά αναφέρονται στην 
παρ. 1 του προηγούμενου άρθρου, μετά από σχετική ανα¬ 
κοίνωση του Προέδρου της Επιτροπής που αναρτάται 
στον πίνακα ανακοινώσεων του ΥΕΝ και καθορίζει την 
ημέρα, ώρα και χώρο προσέλευσης αυτών. 

2. θεωρούνται επιτυχόντες οι υποψήφιοι/ες που παίρ¬ 
νουν τη βάση σε κάθε εξεταζόμενο μάθημα και συγκε¬ 
ντρώνουν άθροισμα βαθμολογίας τουλάχιστον (56). Υπο- 
ψήφιος/α που δεν παίρνει τη βάση επιτυχίας σε όλα τα 
εξεταζόμενα μαθήματα θεωρείται αποτυχών/ούσα. 

3. Κάθε γραπτό βαθμολογείται από τα μέλη της Επιτρο¬ 
πής, όπου δε προβλέπεται κα από τον ειδικό εξεταστή. Η 
βαθμολόγηση γίνεται πριν την αποκάλυψη του ονοματε- 
πώνυμου που αναγράφεται σε κάθε γραπτό. Ο μέσος όρος 
των βαθμολογιών εξάγεται με προσέγγιση εκατοστού και 
σημειώνεται στο γραπτό αριθμητικώς και ολογράφως. Από 
τα γραπτά η βαθμολογία μεταφέρεται σε «ΚΟΙΝΟ ΚΑΤΑ 
ΜΑΘΗΜΑ ΠΙΝΑΚΑ» από το Γραμματέα της Επιτροπής. 
Στον πίνακα αυτό σημειώνονται οι βαθμοί κάθε μέλους 
της Επιτροπής, ο δε εξαγόμενος μέσος όρος βαθμολογίας 
κατά μάθημα αποτελεί την τελική βαθμολογία τούτου. Ο 
παραπάνω πίνακας χρονολογείται και υπογράφεται από 
τον Επίτροπο, τον Πρόεδρο, τα Μέλη και τον Γραμματέα 
της Επιτροπής. 

4. Μετά το πέρας των εξετάσεων η επιτροπή συντάσσει 
«ΤΕΛΙΚΟ ΠΙΝΑΚΑ ΒΑΘΜΟΛΟΓΙΑΣ». Στον πίνακα αυτόν 
που υπογράφεται από τον Επίτροπο, τον Πρόεδρο, τα 


Μέλη και τον Γραμματέα της Επιτροπής αναγράφονται 
έναντι του ονόματος κάθε υποψηφίου οι τελικοί βαθμοί 
κατά μάθημα και το άθροισμά τους, που αποτελούν τον 
συνολικό βαθμό επίδοσης στις εξετάσεις. Στη στήλη Πα¬ 
ρατηρήσεων σημειώνεται η σειρά επιτυχίας. Υποψή- 
φιος/α που δεν συγκεντρώνει τη βάση σε οποιοδήποτε 
μάθημα είναι αποτυχών και γίνεται σχετική παρατήρηση 
με ερυθρά μελάνι στη στήλη Παρατηρήσεων του παρα¬ 
πάνω πίνακα με την ένδειξη «ΑΠΕΤΥΧΕ». Στην ίδια στήλη 
αναγράφονται και τα μαθήματα αποτυχίας. 

5. α) Για τον καταρτισμό του «ΠΙΝΑΚΑ ΕΠΙΤΥΧΟΝΤΩΝ» 
υποψηφίων Λιμενοφυλάκων που καλούνται προς κατά¬ 
ταξη λαμβάνονται από τον πίνακα της προηγούμενης πα¬ 
ραγράφου: 

ί) Κατά σειρά τα ονοματεπώνυμα εκείνων που συγκε¬ 
ντρώνουν την μεγαλύτερη βαθμολογία και σε αριθμό που 
καλύπτονται οι προκηρυσσόμενες προς κατάληψη οργα¬ 
νικές θέσεις, επιφυλασσομένης της εφαρμογής για τους 
διαγωνιζόμενους, των διατάξεων του Ν.Δ. 582/70 («περί 
εισαγωγής εις Στρατιωτικός Σχολάς μαθητών καθ’ υπέρ- 
βασιν», όπως τροποποιήθηκαν αυτές με το Νόμο 1297/82 
και ισχύουν σήμερα), καθώς και του Ν. 1513/85, (όπως 
τροποποιήθηκε με το Ν. 1848/89 και Ν. 1940/91) για 
τους οπλίτες πενταετούς υποχρεώσεως. 

ϋ) Τα ονοματεπώνυμα εκείνων που συγκεντρώσουν τη 
μεγαλύτερη βαθμολογία με ειδικότητα και σε αριθμό που 
καλύπτονται οι προκηρυσσόμενες θέσεις ειδικοτήτων. 

β) Σε περίπτωση ισοβαθμίας των υποψηφίων της πα- 
ραγρ. 5 (α), (ί), λαμβάνεται υπόψη ο βαθμός στον τίτλο 
σπουδών τους (Απολυτήριο Λυκείου), ενώ για τους υπο¬ 
ψήφιους της παραγρ. 5 (α) (ϋ), η τάξη του διπλώματος/ 
πτυχίου/αποδεικτικού ή και προϋπηρεσία της συγκεκρι¬ 
μένης ειδικότητας, προτιμούνται δε οι υποψήφιοι/ες που 
έχουν τα ανώτερα προσόντα. 

Ο πιο πάνω πίνακας υπογράφεται από τον Γ ραμματέα, τα 
μέλη της Επιτροπής τον Πρόεδρο και τον Υπουργικό Επί¬ 
τροπο αυτής και υποβάλλεται για θεώρηση από τον Αρχηγό 
Λ.Σ. και έκδοση, απ’ αυτόν σχετικής απόφασης προς κατά¬ 
θεση η οποία δημοσιεύεται στην Εφημερίδα της Κυβερνή- 
σεως. 

6. Ως προς τη διαδικασία διενέργειας των εξετάσεων 
ορίζονται τα ακόλουθα: 

α) Τα θέματα των γραπτών εξετάσεων των μαθημάτων 
καταρτίζονται από την Επιτροπή και τον ειδικό εξεταστή, 
όπου υπάρχει, λίγο πριν την έναρξη της εξέτασης κάθε 
μαθήματος, σε τριπλάσιο τουλάχιστον αριθμό αυτών που 
δίνονται προς ανάπτυξη στους υποψήφιους και τοποθε¬ 
τούνται σε κληρωτίδα. Η εξαγωγή των θεμάτων από την 
κληρωτίδα γίνεται από ένα υποψήφιο παρουσία και των 
λοιπών υποψηφίων. Γ ια το μάθημα της ξένης γλώσσας κα¬ 
ταρτίζονται μόνο τα θέματα που δίνονται στους υποψή¬ 
φιους. Κάθε θέμα των μαθημάτων μπορεί να περιλαμβά¬ 
νει περισσότερες από μία ερωτήσεις. 

β) Γ ια τις γραπτές εξετάσεις χρησιμοποιούνται φύλλα 
χαρτιού που φέρουν την σφραγίδα του Υπουργείου Εμπο¬ 
ρικής Ναυτιλίας, μονογράφονται δε αυτά από τον Υπουρ¬ 
γικό Επίτροπο. Το ονοματεπώνυμο των υποψηφίων καλύ¬ 
πτεται με αδιαφανή χάρτη. 

γ) Ο Πρόεδρος της Επιτροπής καθορίζει στην αρχή 
κάθε εξέτασης το χρόνο μέσα στον οποίο οι υποψήφιοι 
πρέπει να αναπτύξουν τα ζητήματα και να παραδώσουν τα 
γραπτά τους. Επιτρέπεται ύστερα από απόφαση της Επι¬ 
τροπής παράταση των εξετάσεων, όχι όμως πάνω από 
μισή ώρα κατά μάθημα. 

δ) Οι υποψήφιοι/ες πρέπει να παρουσιάζονται στην αί¬ 
θουσα των εξετάσεων στην καθορισμένη ώρα, όπως ειδι¬ 
κότερα προβλέπεται στην παρ. 1. Βραδύτερη προσέ¬ 
λευση υποψηφίων αποκλείει αυτούς από την προβλεπό- 
μενη εξέταση, εκτός εάν κατά την κρίση της Επιτροπής, 
αυτή είναι δικαιολογημένη και δεν παραβλάπτεται η ομαλή 
διεξαγωγή των εξετάσεων. 

ε) Δεν επιτρέπεται σε κανένα άτομο να εισέρχεται στην 
αίθουσα εξετάσεων κατά την διάρκεια εξέτασης των μα¬ 
θημάτων με εξαίρεση τους εκτελούντες υπηρεσία που 
σχετίζονται με την διεξαγωγή των εξετάσεων. 

στ) Δεν επιτρέπεται στους υποψήφιους/ες να επεξερ¬ 
γάζονται τα θέματα σε άλλο φύλλο διάφορο εκείνου που 
τους παρέχεται από την Επιτροπή. Η τελευταία σελίδα του 
φύλλου μπορεί να χρησιμοποιηθεί σαν πρόχειρο. Εργασία 
που έχει γραφεί σε άλλο φύλλο δεν λαμβάνεται υπόψη. 

ζ) Σε κανέναν υποψήφιο/α δεν επιτρέπεται η έξοδος 
χωρίς άδεια από την αίθουσα των εξετάσεων πριν από την 
παράδοση του γραπτού, γιατί διαφορετικά βαθμολογείται 
στο εξεταζόμενο μάθημα με μηδέν. 

η) Οι υποψήφιοι/ες κατά την εξέταση, πρέπει να τοπο¬ 
θετούνται κατά τρόπο που να μην επιτρέπει την μεταξύ 
τους συνεννόηση. 

θ) Βαθμολογούνται με βαθμό μηδέν οι αλληλοβοηθού- 
μενοι υποψήφιοι/ες καθώς και κάθε συμβουλευόμενος 
βιβλίο ή σημείωση. 

ι) Για την ακριβή τήρηση αυτών που ορίζονται για τις εξε¬ 
τάσεις υποχρεούνται όλα τα μέλη της Επιτροπής και ο 
Υπουργικός Επίτροπος να παραμένουν στην αίθουσα των 
εξετάσεων σε όλη τη διάρκειά τους. 

ια) Απρεπής συμπεριφορά υποψηφίων στην αίθουσα 
των εξετάσεων επιφέρει ύστερα από απόφαση της Επι¬ 
τροπής τον αποκλεισμό αυτών από τις εξετάσεις. Η από¬ 
φαση συντάσσεται εγγράφως και υπογράφεται από τα 
μέλη της Επιτροπής, τον Γραμματέα της και τον Υπουρ¬ 
γικό Επίτροπο καταχωρείται δε στον πίνακα ανακοινώ¬ 
σεων του ΥΕΝ. 

Επιτρέπεται κατά της απόφασης αυτής έγγραφη προ¬ 
σφυγή που γίνεται στον Αρχηγό Λιμενικού Σώματος μέσα 
σε ανατρεπτική προθεσμία 24 ωρών από το χρόνο της 
ανακοίνωσης. Ο Αρχηγός Λ.Σ. αποφασίζει οριστικά για την 
τύχη της προσφυγής μετά από ενημέρωσή του από τον 
Υπουργικό Επίτροπο. 

Μέχρι την εκδίκαση της σχετικής προσφυγής δεν γίνε¬ 
ται διακοπή συμμετοχής - εξέτασης του υποψηφίου/ας 
στα μαθήματα. Εάν η απόφαση είναι αρνητική θεωρείται 
ότι η συμμετοχή του υποψηφίου/ας διεκόπη από την ημε¬ 
ρομηνία έκδοσης απόφασης της Επιτροπής για αποκλει¬ 
σμό του/της. 

ιβ) Μετά το πέρας της εξέτασης κάθε μαθήματος τα 
γραπτά δοκίμια μονογράφονται από τα μέλη της Επιτρο¬ 
πής και ακυρώνονται με γραμμές που σύρονται χιαστί στα 
τμήματα του χαρτιού που δεν έχει χρησιμοποιηθεί. Εφό¬ 
σον δεν υπάρχει δυνατότητα από τα μέλη της Επιτροπής, 
και τον Ειδικό εξεταστή, άμεσου ελέγχου και βαθμολόγη¬ 
σης των γραπτών δοκιμίων στην αίθουσα των εξετάσεων 
αυτά σφραγίζονται από την Επιτροπή σε φακέλλους, τη 
φύλαξη των οποίων αναλαμβάνει προσωπικά μέχρι την 
αποσφράγισή τους ο Πρόεδρος της Επιτροπής. 

ιγ) Οι φάκελλοι των γραπτών δοκιμίων αποσφραγίζονται 
παρουσία όλων των μελών της Επιτροπής και του Υπουρ¬ 
γικού Επιτρόπου, όταν συνέλθουν για έλεγχο και βαθμο¬ 


λόγησή των. Τα δοκίμια βαθμολογούνται από κάθε μέλος 
της Επιτροπής χωριστά, αριθμητικά και ολογράφως με με¬ 
λάνι. Στην συνέχεια εξάγεται ο μέσος όρος βαθμολογίας 
κατά δοκίμιο, η βαθμολογία του οποίου μονογράφεται από 
τα μέλη της Επιτροπής και τον ειδικό εξεταστή αν προβλέ- 
πεται. 

ιδ) Μετά τον καθορισμό του μέσου όρου βαθμολογίας 
κατά δοκίμιο αφαιρούνται τα επικαλύμματα από αδιαφανή 
χάρτη και καταρτίζεται ο προβλεπόμενος πίνακας βαθμο¬ 
λογίας. 

ιε) Εάν κατά τη διάρκεια γραπτής εξέτασης μαθήματος, 
υποβληθεί από υποψήφιο/α ένσταση που αναφέρεται 
στον τρόπο διενέργειας της εξέτασης αποφαίνεται περί 
αυτής ο Υπουργικός Επίτροπος. Εάν ο υποψήφιος δεν θε¬ 
ωρεί ικανοποιητική τη λύση του Υπουργικού Επιτρόπου 
έχει τη δυνατότητα προσφυγής την αυτή ημέρα στον Αρ¬ 
χηγό Λ.Σ. Η προσφυγή είναι έγγραφη και αποφασίζει για 
το περιεχόμενο αυτής ο Αρχηγός Λ.Σ. Η προσφυγή είναι 
έγγραφη και αποφασίζει για το περιεχόμενο αυτής ο Αρ¬ 
χηγός Λ.Σ. το αργότερο την επόμενη εργάσιμη ημέρα από 
την υποβολή της ένστασης, χωρίς τη διακοπή της συμμε¬ 
τοχής του υποψηφίου/ας από τα μαθήματα. Αν η ένσταση 
γίνει αποδεκτή, επαναλαμβάνεται η εξέταση του μαθήμα¬ 
τος. 

ιστ) Στις περιπτώσεις των εδαφίων ια και ιε, τον Αρχηγό 
Λ.Σ., εάν απουσιάζει, αναπληρεί ο Α' Υπαρχηγός Λ.Σ. 

ιζ) Μετά από κάθε εξέταση ή συνεδρίαση της Επιτρο¬ 
πής για τη διόρθωση των γραπτών και εξαγωγή αποτελε¬ 
σμάτων, συντάσσεται σχετικό πρακτικό, το οποίο υπογρά¬ 
φεται από τον Υπουργικό Επίτροπο, τα μέλη της Επιτρο¬ 
πής και τον Γραμματέα. 

ιη) Μετά το πέρας των εξετάσεων οι πίνακες, τα πρα¬ 
κτικά και τα δοκίμια των εξετάσεων παραδίδονται στο 
ΥΕΝ/ΔΠΛΣ-Δ για τα περαιτέρω. 

Άρθρο 9 

Εκπαίδευση - ενδιαίτηση. 

Σε θέματα που αφορούν τη λειτουργία της Σχολής, τη 
διάρκεια της εκπαίδευσης, τα διδασκόμενα μαθήματα, τις 
ώρες διδασκαλίας, τον τρόπο βαθμολογίας και διενέρ¬ 
γειας των εξετάσεων, το διδακτικό προσωπικό, τις υπο¬ 
χρεώσεις των εκπαιδευομένων, την ορκομωσία, την εν¬ 
διαίτηση, τις επιθεωρήσεις, τις κινήσεις, τις επιβαλλόμε¬ 
νες πειθαρχικές ποινές, τη διατύπωση παραπόνων ως και 
κάθε άλλο θέμα αναγόμενο στην εκπαίδευση και διαβίωση 
των γυναικών Λιμενοφυλάκων, στη Σχολή, έχουν ανάλογη 
εφαρμογή οι ισχύοντες κανονισμοί των ανδρών Λιμενοφυ¬ 
λάκων. 

Άρθρο 10 

Από τη δημοσίευση της παρούσας καταργούνιαι οι απο¬ 
φάσεις ΥΕΝ: 

α) Αριθ. 123528/2/86/3.4.86 (Κύρωση Νέου Κανονι¬ 
σμού Λιμενοφυλάκων αριθ. 36). 

β) Αριθ. 123529/85/9.12.85 (ΦΕΚ 24/Τ.Β731.1.86) 
«Περί προσόντων διαδικασίας επιλογής και εκπαίδευσης 
γυναικών Λιμενοφυλάκων». 

γ) Αριθ. 4141.4/1/92/22.6.92 (ΦΕΚ 435/τ.Β77.7.92) 
«Περί προσόντων κατατασσομένων Λιμενοφυλάκων (αν¬ 
δρών - γυναικών), καθώς και κάθε άλλη διάταξη που είναι 
αντίθετη στο περιεχόμενο της παρούσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 13 Νοεμβρίου 1996 

Ο ΥΠΟΥΡΓΟΣ 

ΣΤΑΥΡΟΣ ΑΡ. ΣΟΥΜΑΚΗΣ 
-♦- 

Αριθ. ΕΣ 10839 (2) 

Σύσταση Νομικού Προσώπου στην Κοινότητα Κορινού Ν. 

Πιερίας με την επωνυμία «ΚΑΠΗ Κορινού». 

Ο ΑΝΑΠΛ. ΠΕΡ/ΚΟΥ Δ/ΝΤΗ Ν. ΠΙΕΡΙΑΣ 
Έχοντας υπόψη: 

1 .Τις διατάξεις του άρθρου 203 του Π.Δ. 410/1995 και 
του Ν. 2218/94 και 2240/94. 

2. Την αριθ. 88/1996 νόμιμη απόφαση του Κοινοτικού 
Συμβουλίου Κορινού. 

3. Την αριθ. 944/3.5.1996 απόφαση του Γεν. Γραμ. 
Περ/ρειας, αποφασίζουμε: 

1. Συνιστούμε στην Κοινότητα Κορινού, Ιδιο Νομικό 
Πρόσωπο, με την επωνυμία «Κέντρο Ανοικτής Προστα¬ 
σίας Ηλικιωμένων Κορινού ΚΑΠΗ». 

2. Σκοπός του Νομικού Προσώπου είναι η παροχή κοι¬ 
νωνικής προστασίας στα ηλικιωμένα άτομα της Κοινότη¬ 
τας, ώστε αυτοί να παραμένουν ενεργά μέλη ενταγμένα 
στην οικογένεια, την κοινωνία και στην Κοινότητα. 

3. Πόροι του ΚΑΠΗ θα είναι: 

α) Η ετήσια επιχορήγηση της Κοινότητας Κορινού. 

β) Η επιχορήγηση και κάθε άλλη παροχή του κράτους, 
είτε προς την Κοινότητα Κορινού, είτε προς το Νομικό 
Πρόσωπο. 

γ) Κάθε είδους συνδρομές, εισφορές, δωρεές, κληρο¬ 
δοτήματα. 

δ) Έσοδα από τη συμβολική χρηματική συμμετοχή των 
μελών που έχουν ανάγκη προστασίας. 

ε) Εισπράξεις από το αντίτιμο των παρεχομένων από το 
Νομικό Πρόσωπο πραγμάτων ή υπηρεσιών. 

στ) Πρόσοδοι από την ίδια αυτού περιουσία και 

ζ) Κάθε άλλη νόμιμη πρόσοδος. 

4. Το συνιστώμενο Νομικό Πρόσωπο διοικείται από πε¬ 
νταμελές διοικητικό Συμβούλιο, το οποίο απαρτίζεται από: 

α) Τον εκάστοτε Πρόεδρο Κοινότητας Κορινού, ως Πρό¬ 
εδρο. 

β) Ένα (1) κοινοτικό σύμβουλο, που ορίζεται με από¬ 
φαση του Κ.Σ. 

γ) Ένα αιρετό μέλος του ΚΑΠΗ, που εκλέγεται από τα 
μέλη του. 

δ) Μία (1) Κοινωτική λειτουργό, υπάλληλο του Υπουρ¬ 
γείου Κοινωνκών Υπηρεσιών, που ορίζεται από το Υπουρ¬ 
γείο ή τη Νομαρχιακή Αυτοδιοίκηση. 

ε) Ένα (1) δημότη που προτείνει ο Πρόεδρος και ορίζε¬ 
ται με απόφαση του Κοινοτικού Συμβουλίου, ανάμεσα σε 
πρόσωπα που ασχολούνται με ανθρωπιστικά επαγγέλ¬ 
ματα. 


Το Διοικητικό Συμβούλιο εκλέγει από τα μέλη του, τον 
Αντιπρόεδρο και τον Γραμματέα του. 

Η θητεία των μελών του Διοικητικού Συμβουλίου ακο¬ 
λουθεί την κοινοτική περίοδο. 

Νέα μέλη του Διοικητικού Συμβουλίου ορίζονται όταν 
λήξει η θητεία των παλαιών, ή όταν κατά τη διάρκεια της 
θητείας τους κενωθεί θέση για οποιοδήποτε λόγο. 

Οι διατάξεις των άρθρων 198, 199 και των παρ. 1,3 και 
4 του άρθρου 200 του Π.Δ. 410/95, εφαρμόζονται και στο 
Νομικό Πρόσωπο αυτό. 

Μέχρι πληρώσεως οποιοσδήποτε κενουμένης θέοεως 
μέλους, το Διοικητικό Συμβούλιο λειτουργεί με την ελ- 
λειπή σύνθεσή του, που δεν μπορεί να είναι κατώτερη από 
τον αριθμό που απαιτείται για απαρτία. 

5. Εκπροσώπηση: Το Νομικό Πρόσωπο εκπροσωπείται 
στα Δικαστήρια και σε κάθε άλλη αρχή από τον Πρόεδρο 
του Διοικητικού Συμβουλίου, και στην περίπτωση που 
αυτό απουσιάζει ή κωλύεται από τον Αντιπρόεδρο. 

6. Λειτουργία. 

Η λειτουργία του παραπάνω Νομικού Προσώπου θα γί¬ 
νει σύμφωνα με τις εκάστοτε ισχύουσες διατάξεις του 
ΔΚΚ περί Δημοτικών και Κοινοτικών Νομικών Προσώπων 
από τα εκδιδόμενα διατάγματα και Υπουργικές αποφάσεις 
καθώς και από τον κανονισμό λειτουργίας αυτού. 

7. Κάλυψη δαπάνης: 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού της Κοινότητας Κορι- 
νού ύψους 500.000 δρχ. και σε βάρος του ΚΑ 212.9 για το 
τρέχον οικονομικό έτος καθώς και δρχ. 500.000 για κάθε 
ένα από τα επόμενα οικονομικά έπί και σε βάρος του ίδιου 
Κ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 13 Νοεμβρίου 1996 

Ο Προϊστάμενος 
ΓΙΑΝΝΗΣ ΚΑΖΕΠΙΔΗΣ 

-♦- 

Αριθ. 16/15213 (3) 

Χορήγηση άδειας άσκησης επαγγέλματος Κοινωνικού 

Λειτουργού στην ΜΠΕΣΛΕΜΕ Γεωργία του Βασι¬ 
λείου. 

Ο ΝΟΜΑΡΧΗΣ ΠΙΕΡΙΑΣ 

Με την 16/15213/12.11.1996 απόφαση του Νομάρχη 
Πιερίας έχει χορηγηθεί στην ΜΠΕΣΛΕΜΕ Γεωργία του 
Βασιλείου άδεια άσκησης επαγγέλματος Κοινωνικού Λει¬ 
τουργού. 

Κατερίνη, 12 Νοεμβρίου 1996 
Ο Νομάρχης 

ΠΑΣΧΑΛΗΣ ΜΠΡΟΦΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34* * ΑΘΗΝΑ 104 32 .ΤΕίΕΧ 223211 ΥΡΕΤ ΟΗ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α. Ε. - Ε. Π. Ε. 5225761 

5230841 

Πληροφορίες δημοσιευμάτων λοιπών Φ.Ε.Κ. 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε. - Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 5248320 

ΘΕΣΣΑΛΟΝΙΚΗ 

25ης Μαρτίου 21 Τ.Κ 541 00 (031)423956 

ΠΕΙΡΑΙΑΣ 4136402 

Νικήτα 6-8 Τ.Κ. 185 31 4171307 

ΠΑΤΡΑ (061)271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ 691 00 26522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 16 σελίδες 100 δρχ. 

- Από 16 σελίδες και άνω προσαύξηση 100 δρχ. ανά βσέλιδο ή μέρους αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.ΑΕ. Προϋπολογισμού 
2531 

ΚΑ.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.τλ.) 

30.000 

δρχ- 

1.500 

δρχ- 

Β' (Υπουργικές αποφάσεις κ.τλ_) 

50.000 


2.500 

» 

Γ (Διορισμοί, απολύσεις κ.τλ. Δημ. Υπαλλήλων) 

10.000 


500 

Μ 

Δ' (Απαλλοτριώσεις, πολεοδομία κτλ.) 

50.000 

Μ 

2.500 

Μ 

Αναπτυξιακών Πράξεων (Τ.Α.Π.Σ.) 

25.000 

Μ 

1.250 

» 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 

10.000 


500 

* 

Παράρτημα (Πίνακες επιτυχόντων διαγωνισμών) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

Ν 

500 

» 

Ανωτάτου Ειδικού Δικαστηρίου (ΑΕ.Δ.) 

3.000 

» 

150 

» 

Ανωνύμων Εταιρειών & Ε.Π.Ε. 

150.000 

Μ 

7.500 

Μ 

Προκηρύξεων Α.Σ.Ε.Π. 

10.000 

1» 

500 

Μ 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

120.000 

» 

6.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και 
σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑ- 
ΠΕΤ (Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάπα δεν γίνονται δεκτά. 


Οι υπηρεσίες κοινού λειτουργούν καθημερινά από ΟΘ.ΟΟ' έως 13.30' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 














